Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 93/12/8811	Trebišov, 7.3.2012
EEČ : 2-69-88-2012

U Z N E S E N I E

Trestná vec:	obvinený XXXXX  
Prečin:	nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
Od presne nezisteného dňa a mesiaca konca roka 2010 až do presne nezisteného dňa mesiaca júl roku 2011, po vzájomných telefonických SMS správach, si v presne nezistenom dni a mesiaci koncom roku 2010 a v presne nezistených dňoch v mesiacoch marec a júl roku 2011, od osoby XXXXX kupoval pre vlastnú osobnú spotrebu sušinu Marihuany v podobe cigarety, a sušinu Marihuany, ktorú si následne zošúľal do podoby cigarety a vyfajčil, pričom Marihuanu preberal na vopred dohodnutých miestach v meste XXXXX za cenu 10,- € a to v množstve, ktoré zodpovedá najviac trojnásobku obvykle jednorazovej dávky na použitie, pričom Marihuanu od jej kúpy až po jej použitie prechovával u seba, kde táto látka patrí medzi omamné a psychotropné látky v zmysle zákona NR SR č. 139/1998 Z. z. o omamných látkach, psychotropných látkach a prípravkoch v znení neskorších predpisov.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením policajného orgánu OO PZ XXXXX, sp. zn. ČVS:ORP-76/KC-TV-2012 zo dňa 02.02.2012 bolo začaté trestné stíhanie a súčasne vznesené obvinenie XXXXX pre prečin nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa §  171 ods. 1 Tr. zákona.

Tento prečin mal obvinený spáchať tak, ako je uvedené vo výroku tohto uznesenia.

	Obvinený XXXXX sa v priebehu vyšetrovania ku skutku, ktorý je mu kladený za vinu v plnom rozsahu doznal. 

	Obvinený XXXXX zároveň vyslovil súhlas s podmienečným zastavením trestného stíhania. 

	Súčasne som v zmysle § 216 ods. 2 Tr. poriadku stanovila skúšobnú dobu v trvaní 18 (osemnásť) mesiacov, ktorá začína plynúť právoplatnosťou tohto uznesenia, pričom ak obvinený povedie v priebehu tejto skúšobnej doby riadny život, bude po jej uplynutí rozhodnuté o jeho osvedčení. V opačnom prípade sa bude v trestnom stíhaní pokračovať a to aj počas plynutia skúšobnej doby. 

	Z vyššie uvedených dôvodov a vzhľadom na osobu páchateľa s prihliadnutím na jeho doterajší život a na okolnosti prípadu považujem rozhodnutie o podmienečnom zastavení trestného stíhania za odôvodnené a pre obvineného za dostačujúce. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka